Qazi Muhammed

Qazi Muhammed (kurdisk قاضی محمد eller Qazî Mihemmed, persisk:قاضی محمد, født 1. mai 1893, død 31. mars 1947) var en iransk politiker, religiøs leder og kurdisk nasjonalist i Iran. Han var leder for Kurdistans demokratiske parti i Iran og president i den ikke-anerkjente kurdiske republikken Mahabad.

Qazi Muhammed vokste opp i Mahabad i det nåværende Iran i en innflytelsesrik sunnimuslimsk familie som eide land rundt Bukan. Hans far var en respektert dommer. Han hadde en bror, Sadr Qazi som ble et medlem av det iranske parlamentet,Nader Entessar. Kurdish Politics in the Middle East. Side 23-25. og tre søstre. Han fikk sin utdannelse ved en religiøs skole og av hans far. Qazi Muhammed arvet sin fars stilling som dommer i Mahabad. I tillegg til kurdisk mestret han også språkene farsi, tyrkisk, arabisk og noen vestlige språk.Farideh Koohi-Kamali. The Political Development of the Kurds in Iran. Side 107

I oktober 1944 ble Qazi invitert til å være åndelig leder i partiet Komeley Jiyanewey Kurdistan (Komala). Med et mål om å opprette en egen kurdisk stat, måtte Komala omorganisere seg til et mer disiplinert politisk parti med en egen hær. I september 1945 etablerte Qazi Muhammed KDP-I og han samlet kurderne og Komala-medlemmene i dette nye partiet.Hamma Mirwaisi. The History of the Kurdish People. Side 575. 

Den 22. januar 1946 ble etableringen av Republikken Mahabad proklamert, og Qazi Muhammed ble valgt til republikkens president.Dr. Ali Kilic. The State of the Republic of Kurdistan . Besøkt 27. juni 2020.  Den 15. desember samme år gjenvant iranske styrker kontroll over området. Qazi Muhammed ble fengslet 18. desember og etter avhør i en iransk militærdomstol ble han dømt til døden for forræderi.The Times of Israel 31. mars 2020. Today we remember the martyrdom of Qazi Muhammad . Besøkt 27. juni 2020.  Han ble hengt sammen med sin bror, Sadr Qazi, på torget i Mahabad 31. mars 1947. 

En av Qazi Muhammeds døtre, Efat Ghazi, ble i 1990 drept i Västerås i Sverige av en brevbombe. Brevbomben var adressert til hennes mann, den kurdiske aktivisten Emir Ghazi.Besar Kurdistani. Eagles Land. Side 47. En av hans sønner, Ali Qazi, er aktivt medlem av den kurdiske bevegelsen med mål å danne en kurdisk stat.Rudaw 3. april 2014. Qazi Muhammad’s Son Remembers Father’s Role in Mahabad Uprising. Besøkt 27. juni 2020. 

 Referanser 

 Kilder 
 Farideh Koohi-Kamali. The Political Development of the Kurds in Iran. Side 107.
 A People without a Country: The Kurds and Kurdistan. Kapittel4 av Archie Roosevelt jr.: The Kurdish Republic of Mahabad. Zed Books Ltd. London 1993.

Kategori:Kurdiske politikere
Kategori:Presidenter
Kategori:Personer henrettet ved hengning
Kategori:Henrettede personer
Kategori:Iranske politikere
Kategori:Iranske dommere
Kategori:Personer fra provinsen Vest-Aserbajdsjan